open-index/open-wikipedia-markdown huggingface dataset:
Petrovička

**Petrovička** je potok na Hornom Považí, preteká územím okresu Bytča. Je to pravostranný prítok Váhu s dĺžkou 17,2 km, je tokom III. rádu

## Prameň
Pramení v Javorníkoch na juhovýchodnom svahu vrchu Čemerka (1 052,3 m n. m.) v nadmorskej výške približne 900 m n. m.
 
## Smer toku
Na hornom toku tečie najprv juhojuhovýchodným smerom, potom východným smerom, na krátkom úseku, medzi sútokmi s prítokmi z Vlčej jamy a z juhovýchodného svahu Hluchého, odtiaľ k sútoku s prítokom spod Čerenky opäť na východ. Ďalej už tečie prevažne juhovýchodným smerom Petrovickou dolinou, medzi sútokom s Priečnym potokom a centrom obce Petrovice severojužným smerom. Na dolnom toku potom tečie prechodne opäť na juhovýchod a napokon severojužným smerom.

## Geomorfologické celky
*Javorníky, geomorfologické podcelky: 
**Vysoké Javorníky, geomorfologická časť Javornícka hornatina 
**Nízke Javorníky, geomorfologické časti Javornícka brázda a Rovnianska vrchovina
*Považské podolie, geomorfologický podcelok Bytčianska kotlina

## Prítoky
*pravostranné: prítok zo severného svahu Hluchého (960,9 m n. m.), prítok z juhovýchodného svahu Hluchého, prítok zo severozápadného svahu Petrovskej Kýčery (978,8 m n. m.), prítok z juhovýchodného svahu Petrovskej Kýčery, prítok z juhovýchodného svahu Žiaru (849,9 m n. m.), prítok (428,4 m n. m.) z oblasti Horných lazov, Priečny potok, prítok zo Setechova, prítok z lokality Dobroslavie
*ľavostranné: prítok z lokality Vlčia jama, prítok prameniaci južne od kóty 885,5 m, prítok z južného svahu Čerenky (947,8 m n. m.), prítok z južného svahu Slatiny (945,7 m n. m.), prítok z juhojuhovýchodného svahu Kýčery (807,4 m n. m.), Kolárovický potok

## Ústie
Petrovička ústi do Váhu pri Bytči (juhozápadne od centra mesta) v nadmorskej výške cca 298 m n. m.

## Obce
*osada Magaly
*Petrovice 
*Bytča (okrajom)

## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Javorníkoch
Kategória:Vodné toky v Bytčianskej kotline
Kategória:Vodné toky v okrese Bytča
Priatelia

**Priatelia** môžu:

*ľudia, s ktorými si rozumieme, kamaráti, pozri priateľ
*komediálny televízny seriál USA (situačná komédia), pozri: Priatelia (seriál)
Rovnianka

**Rovnianka** je potok, na území okresu Bytča. Je to pravostranný prítok Váhu s dĺžkou 16,5 km, je tokom III. rádu.

## Prameň
Pramení v Javorníkoch na južnom svahu Galkova () v nadmorskej výške približne 

## Smer toku
Od prameňa steká južným smerom, pričom sa esovito stáča, najprv vytvára oblúk prehnutý na východ, potom väčší oblúk ohnutý na západ. Od sútoku s pravostranným prítokom z osady Ráztoky tečie severojužným smerom až k sútoku so Žarnovským potokom, potom tečie juhovýchodným smerom. Nad obcou Veľké Rovné sa stáča a obcou preteká severojužným smerom. Zhruba od sútoku s Mlynským potokom pokračuje ďalej juhojuhovýchodným smerom, od Bukovej už tečie k ústiu smerom na juh.

## Geomorfologické celky
*Javorníky, podcelky: 
**Vysoké Javorníky, časť Javornícka hornatina 
**Nízke Javorníky, časti Javornícka brázda a Rovnianska vrchovina
*Považské podolie, podcelok Bytčianska kotlina

## Prítoky
*pravostranné: prítok od osady Vrchrieka, prítok z osady Ráztoky, prítok z osady Madzín, prítok z východoseverovýchodného svahu Kýčery (), prítok z východného svahu Rakytia (), prítok prameniaci južne od kóty 659,6 m, Mlynský potok, prítok prameniaci severne od kóty 516,0 m
*ľavostranné: prítok z juhovýchodného svahu Soliska (), prítok zo západného svahu Zarúbanej Kýčery (), Žarnovský potok, prítok z osady Potoky, prítok z južného svahu Hlboče (), prítok zo severného úpätia Kamenného vŕšku (), prítok z južného svahu Kamenného vŕšku, prítok () prameniaci južne od kóty 620,4 m, Kotešovský potok

## Ústie
Rovnianka ústi do Váhu južne od obce Kotešová v nadmorskej výške cca 

## Obce
*Veľké Rovné a jej časti:
**Ráztoky
**Madzín
**Nižný Žarnov
**Potoky 
*Buková 
*Kotešová

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Bytča
Acanthopholis

**Acanthopholis** bol 4 až 5,5 m dlhý bylinožravý dinosaurus zo skupiny obrnených dinosaurov (Ankylosauria). Žil pred približne 105 až 96 miliónmi rokov na území dnešného Anglicka. 

Známy je z len z veľmi nekompletných pozostatkov. Na základe zachovaných pozostatkov sa zdá, že mohol patriť do čeľade Polacanthidae, alebo Nodosauridae. Pôvodne bolo rodu Acanthopholis pripísaných mnoho pochybných druhov, často opísaných na základe pozostatkov, ktoré vôbec nepatrili obrneným dinosaurom. 

Zástupcovia rodu Acanthopholis boli pevne stavané živočíchy pohybujúce sa po všetkých štyroch končatinách. Telo mali chránené oválnymi kostenými doštičkami, kým plecia a krk chránili pomerne dlhé ostne.

## Druhy
* *Acanthopholis horrida*
* *Acanthopholis eucercus*
* *Acanthopholis platypus*
* *Acanthopholis stereocercus*

Kategória:Ankylosauria
Kategória:Kriedové dinosaury
Kategória:Dinosaury z Európy
Radotiná

**Radotiná** (miestne aj **Radotina** alebo **Klieštinský potok**) je krátky potok na Hornom Považí, v okrese Považská Bystrica. Je to pravostranný prítok Marikovského potoka s dĺžkou 3,169 km a plochou povodia 5,962 km² je tokom IV. rádu. 

## Prameň
Pramení v južnej časti Javorníkov, v podcelku Nízke Javorníky, v časti Javornícka brázda, v oblasti Ohrebielka, východne od kóty 638,9 m v nadmorskej výške 

## Opis toku
Od prameňa tečie krátkym úsekom na východ, potom sa stáča na juhovýchod a priberá krátky pravostranný prítok. Ďalej pokračuje na východ, preteká intravilánom obce Klieština, kde zľava priberá prítok prameniaci juhozápadne od osady Strážisko a sprava prítok spod kopca Janovský vrch (). Na východnom okraji obce, v časti Richtárovce priberá pravostranný prítok zo severozápadného svahu Budišova (), za obcou sa výrazne esovito stáča, tečie najprv na sever a napokon na východ, pričom preteká okrajom obce Hatné. Tu ústi v nadmorskej výške  do Marikovského potoka.

## Referencie

## Zdroje
* Základná mapa ZBGIS
* GEO-portál, názvy potokov



Kategória:Potoky na Slovensku
Kategória:Povodie Váhu
Kategória:Vodné toky v okrese Považská Bystrica
Kategória:Vodné toky v Javorníkoch
Kategória:Klieština
Kategória:Hatné
Machnáč

**Machnáč** môže byť:

* funkcionalistický liečebný dom v Trenčianskych Tepliciach, pozri Liečebný dom Machnáč
* vodný tok na Slovensku, pozri Machnáč (prítok Bebravy)
* vrch () v Malých Karpatoch v Bratislave, pozri Machnáč (vrch v Malých Karpatoch)
* vrch () v Strážovských vrchoch, pozri Machnáč (vrch v Strážovských vrchoch)
* vrch () v Bielych Karpatoch, pozri Machnáč (vrch v Bielych Karpatoch)
* osada obce Chocholná-Velčice, pozri Chocholná-Velčice
* sedlo v Strážovských vrchoch, pozri Machnáč (sedlo)
* priezvisko, pozri Machnáč (priezvisko)

## Pozri aj
* Potok Machnáč – prírodná pamiatka v Bielych Karpatoch
Ascension

**Ascension** môže byť:
*ostrov v Atlantickom oceáne, pozri Ascension (ostrov)
*okrsok v štáte Lousiana, pozri Ascension Parish
*obec na ostrove Princa Eduarda v Kanade, pozri Ascension (Ostrov Princa Eduarda)
*zábava:
**album skupiny Otep, pozri The Ascension(Otep)
**album od Johna Coltrana, pozri Ascension (album)
**séria komiksov napísaná Davidom Finchom a vydaná firmou Top Cow Productions, pozri Ascension (komiks)
**rolová hra, pozri 
**názov mapy vo videohre Halo 2
**prezývka dídžejov trance music Rickyho Simmonsa a Stephena Jonesa, známych aj ako Lustral, Space Brothers, Oxygen and Chakra
**počítačová hra, ktorú vytvoril sčasti RenWerX Team, pozri Ascension (počítačová hra)
** názov mapy v hre Heroes of Might and Magic III

## Pozri aj
*Ascensión
Dynamika

**Dynamika** môže byť:
*všeobecne: sila, spravidla zameraná na nejakú zmenu v čase, hybnosť, živosť
*vo fyzike: odbor mechaniky, ktorý sa zaoberá pohybom telies a hmotných prostredí, pozri dynamika (fyzika)
*v literatúre: štylistická živosť, rušnosť, prudký dejový spád a podobne
*v umení: vnútorný pohyb umeleckého diela, pozri dynamika (umenie)
*v hudbe: zvuková intenzita hudobnej skladby, sila tónu, pozri dynamika (hudba)
*v sociológii: skúmanie spoločenských zmien, vývoja a jeho zdrojov, pozri dynamika (sociológia)
*v sociálnej psychológii: skúmanie vzniku, vývoja a fungovania najmä malýc sociálnych skupín, pozri skupinová dynamika
*v systémovej teórii: zmena a vývoj systémov, pozri dynamika (systém)
*v informatike: vlastnosť softvéru alebo hardvéru spočívajúca v tom, že sa prispôsobuje zmeneným podmienkam, pozri dynamika (informatika)
*vo fyzike, matematike, akustike, počítačovej grafike: skrátene dynamický rozsah
*v ekológii: zmeny populácie, spoločenstva či ekosystému v čase, prejavujúce sa postupnými či rytmicky sa opakujúcimi rozdielmi v štruktúre, pozri dynamika (ekológia)

## Pozri aj
*dynamika membrán
*dynamika plynov
*dynamika stavebných konštrukcií
*dynamika Zeme
*dynamika železničnej jazdy

*aktivačná dynamika
*ekonomická dynamika
*hviezdna dynamika (stelárna dynamika)
*chemická dynamika (reakčná kinetika)
*lomová dynamika
*populačná dynamika (v demografii a v ekológii)
*synchrónna dynamika jazyka
*systémová dynamika (odbor systémovej teórie)
6:66 Satan’s Child

**6:66 Satatan's Child** alebo **Danzig 6:66 Satan's Child** je v poradí šiesty album americkej heavy metalovej skupiny Danzig. Vyšiel v roku 1999. 

Po industriálnom piatom radovom albume *[[Blackacidevil]]* sa Glenn Danzig rozhodol pri albume 6:66 Satans Child vrátiť ku dôrazu na gitary, ktorú na predchádzajúcom počine miestami nebolo počuť, a ku spevavosti refrénov, avšak stále nezanevrel na klávesové nástroje. Výsledkom je energický, hutne znejúci album miestami pripomínajúci tvorbu skupín ako napríklad Rammstein. 

## Zaujímavosti
* Video ku skladbe „Five Finger Crawl“ sa dostalo na DVD výber „Monsters of Metal“. 
* Remix skladby „Belly of the Beast“ je možno počuť vo filme *[[The Crow: Salvation]]* a na príslušnom soundtracku. 
* Skladbu „Thirteen“ napísal Glenn Danzig pôvodne pre Johnnyho Casha. Objavila sa na Cashovom albume *[[American Recordings]]* z roku 1994.

## Zoznam skladieb
# „Five Finger Crawl“
# „Belly Of The Beast“
# „Lilin“
# „Unspeakable“
# „Cult Without A Name“
# „East Indian Devil (Kali's Song)“
# „Firemass“
# „Cold Eternal“
# „Satan's Child“
# „Into The Mouth Of Abandonement“
# „Apokalips“
# „Thirteen“

Kategória:Albumy Danzig
Kategória:Hudobné albumy z 1999
Tristan da Cunha

**Tristan da Cunha** môže byť:
*poangličtené meno portugalského moreplavca, pozri Tristão da Cunha
*skupina ostrovov v Atlantiku, pozri Tristan da Cunha (skupina ostrovov)
*hlavný ostrov tejto skupiny, pozri Tristan da Cunha (ostrov)
Elektronický kód výrobku

**Electronic Product Code** (**EPC**) je kód podobný kódovacej schéme pre Gen 2 RFID štítky (čipy). Je navrhovaný na uspokojenie potrieb v rôznych odvetviach, zatiaľ čo garantuje jedinečnosť pre všetky EPC-zhodné čipy. EPC prispôsobuje existujúce kódovacie schémy a definuje nové schémy tam, kde to je potrebné. 

EPC bolo vytvorené MIT Auto-ID Centra, konzorcia 120-tich globálnych korporácií a univerzitných laboratórii. EPC systém je súčasne riadený EPCglobal, Inc., dcérskej spoločnosti spoločnosti GS1, tvorcov UPC čiarových kódov.

EPC má potenciál stať sa štandardom pre globálne použitie RFID a hlavným elementom navrhovanej EPCglobal Network.

## Štruktúra
Všetky EPC čísla obsahujú hlavičku identifikujúcu enkódovanie schémy, ktorá bola použitá. Toto udáva dĺžku, typ a štruktúru EPC. Schéma enkódovania EPC často obsahuje sériové číslo, ktoré môže byť použité pri jedinečnom identifikovaní daného objektu.

EPC verzia 1.3 podporuje nasledujúce kódovacie schémy:
* General Identifier (GID) GID-96
* serializovaná verzia GS1 Global Trade Item Number (GTIN) SGTIN-96 SGTIN-198
* GS1 Serial Shipping Container Code (SSCC) SSCC-96
* GS1 Global Location Number (GLN), SGLN-96 SGLN-195
* GS1 Global Returnable Asset Identifier (GRAI) GRAI-96 GRAI-170
* GS1 Global Individual Asset Identifier (GIAI) GIAI-96 GIAI-202
* DOD Construct DoD-96

## Externé odkazy
* EPCglobal Tag Data Standards Version 1.3 
* ManningRF Info Center  - Contains reviews and information concerning EPC-compatible RFID devices and software. Also contains a list of primers and FAQs concerning EPC compatibility issues.
* EPC Step by Step Explaination 

Kategória:Kódovanie
Kategória:Elektronika
Dural

**Dural** (z angl. *durable aluminium*) je zliatina hliníka s meďou a horčíkom (Al-Cu4-Mg). Obsah medi v zliatine je približne 4 %, obsah horčíka je menší ako 1 %. Pri zvýšenom podiele horčíka sa zliatina nazýva aj superdural (Al-Cu4-Mg1).

Dural patrí medzi zliatiny hliníka. Oproti čistému hliníku (hustota 2 700 kg.m-3) je dural len o trochu hustejší, ale až päťkrát pevnejší v ťahu a tvrdší. Pevnosť aj tvrdosť sa zvyšuje tepelným opracovaním a zušľachťovaním, podobne ako u ocelí - pozri tvárnené vytvrdzovanie. 

Dural bol prvýkrát vyrobený v roku 1906 Alfredom Wilmom v Nemecku (zloženie bolo 95% Al, 4% Cu, 0,5% Mg, 0,5% Mn) a používal sa hlavne v automobilovom a leteckom priemysle ako oveľa ľahšia náhrada železa a ocele.

## Vlastnosti
thumb|right|203px|Fázový diagram duralu
Dural sa ľahko obrába, dá sa spájať zváraním v ochrannej atmosfére, spájkovaním s pomocou špeciálnych tavív, nitovaním alebo lepením. Dural je chemicky odolný a dá sa veľmi dobre povrchovo upravovať a farbiť a chrániť pred oxidáciou - eloxovať. Nedostatkom duralových zliatin je malá schopnosť tlmiť otrasy a pohlcovať rázy, lebo majú malú anelasticitu. 

Dá sa dobre tvárniť za tepla pri 380 až 450&nbsp;°C aj za studena. Vytvrdzujú sa obvykle za studena na medzu pevnosti 400 až 450 MPa (superdural). Duraly nemajú dostatočnú odolnosť proti korózii, preto sa často plátujú hliníkom alebo zliatinou hliníka s mangánom. 

Dural je pevný v ťahu s medzou pevnosti medzi 250 MPa až 500 MPa a je húževnatý. Niektoré typy duralu sa vlastnosťami okrem tvrdosti vyrovnajú oceli.

Hustota duralu je priemerne ρ=2 800 kg.m3.

Dural na rozdiel od čistého hliníka je možné deliť laserom.

## Použitie
Duraly sa používajú kvôli nízkej mernej hmotnosti najmä na stavbu lietadiel, a na výrobu hliníkových diskov kolies osobných automobilov.

Dural je náchylný na praskanie pri korózii a namáhaní a preto je stále častejšie v lietadlách nahradzovaný radom 7000. Ide o zliatiny legované (precipitačne vytvrdzované) zinkom (zliatiny AlZnMg). Najvyššiu pevnosť v ťahu (najpevnejšia hliníková zliatina) viac ako 700 MPa majú zliatiny 7034, 7075, 7068 využívané aj v kozmonautike. Pomer pevnosť/hmotnosť týchto zliatin prevyšuje dokonca najpevnejšie ocele. Väčšina zliatin radu 7000 obsahuje aj horčík a meď. 

## Referencie



Kategória:Zliatiny hliníka
Kategória:Zliatiny medi
Kategória:Zliatiny horčíka
Veľkrab japonský

náhľad|Veľkrab japonský

**Veľkrab japonský** (*Macrocheira kaempferi*) je najväčší kôrovec a súčasne najväčší článkonožec na svete. V Japonsku sa považuje za pochúťku. Jeho telo meria v priemere  a dlhé nohy sú v rozpätí od pazúra po pazúr až . Tento obrovský krab sa maskuje, podobne ako iné druhy, „záhradkou“ na svojom chrbte. Silnými klepetami odštipuje morské riasy a huby, rozžuje ich v ústach a priliepa na pancier a nohy, pokryté drobnými háčikmi. Cez deň krab nehybne oddychuje na morskom dne a je prakticky neviditeľný.

## Iné projekty
 

Kategória:Kraby
Ararat

**Ararat** (iné názvy: **Arárát, Arárat, Ararát**) môže byť:
*biblický názov pre Urartu
*biblický názov vrchu (resp. skupiny vrchov), kde pristála Noemova archa, pričom je dnes sporné, kde presne sa tento vrch (vrchy) nachádza, pozri pod Ararat (vrch v Turecku)
*vrch v Turecku, pozri Ararat (vrch v Turecku)

**Ararat** môže byť aj:
*arménske brandy, pozri Ararat (brandy)
*provincia v Arménsku, pozri Ararat (provincia)
*mesto v Austrálii, pozri Ararat (Viktória)
*plán židovskej domoviny na Grand Islande v New Yorku koncipovaný Mordecaiom Manuelom Noahom na začiatku 19. storočia, pozri Ararat (Židia v New Yorku)
*film od Atoma Egoyana, pozri Ararat (film)
*hudobná skupina, pozri Ararat (hudobná skupina)
*futbalový klub Jerevanu, pozri FC Ararat
*futbalové mužstvo Teheránu, pozri Ararat (Teherán)

## Pozri aj
*Araratská republika (samozvaný kurdský štát v rokoch 1927 – 1931)
Live on the Black Hand Side

***Live on the Black Hand Side*** je koncertný dvojalbum americkej skupiny Danzig. Prvý disk obsahuje záznam z vystúpení v roku 1992 a 1994, druhý disk obsahuje záznamy z koncertov z roku 2000. Album vyšiel v roku 2001. 

## Zoznam skladieb

### CD 1
# „Godless“
# „Left Hand Black“
# „How the Gods Kill“
# „Dirty Black Summer“
# „Pain in the World“
# „Evil Thing“
# „Halloween II“
# „Not of This World“
# „Killer Wolf“
# „Little Whip“
# „Going Down to Die“
# „Bringer of Death“
# „Stalker Song“
# „Long Way Back From Hell“

### CD 2
# „Satan's Child“
# „7th House“
# „5 Finger Crawl“
# „Unspeakable“
# „Lilin“
# „Her Black Wings“
# „It's Coming Down“
# „Do You Wear the Mark“
# „Until You Call on the Dark“
# „Deep“
# „Belly of the Beast“
# „She Rides“
# „Twist of Cain“
# „Mother“

Kategória:Albumy Danzig
Kategória:Koncertné albumy z 2001
Kategória:Dvojalbumy
Nemecký ovčiak

Hlava Nemeckého ovčiaka|thumb

**Nemecký ovčiak** je psie plemeno uznané v FCI v skupine 1 pod číslom 166.

## Pôvod

Pomerne mladé plemeno, ustálené až na prelome 19. a 20. storočia z nemeckých sedliackych psov nejednotného typu. V základných črtách sa zhoduje s ostatnými európskymi ovčiakmi. Hlavnú zásluhu na jeho vzniku má rotmajster Max von Stephanitz, ktorému sa s pomocou iných chovateľov podarilo utvoriť najčastejšie chované plemeno sveta.

## Povaha
Svojmu pánovi a jeho rodine je nemecký ovčiak veľmi oddaný a verný. Je výborným priateľom a spoločníkom. Ku známym ľuďom je taktiež veľmi priateľský, k ľuďom cudzím však býva nedôverčivý. Pri správnej výchove a dobrom zoznámení nebývajú problémy ani s inými domácimi zvieratami. V styku so psami sa prejavuje jeho hravosť, rád sa s nimi priatelí a komunikuje.

## Vzťah k deťom
Dobre vychovaný pes má k deťom veľmi dobrý, priateľský vzťah. Deti však musia tolerovať potreby psa a nerušiť ho napr. pri odpočinku alebo pri kŕmení. Pri styku s cudzími deťmi je však, ako aj u iných psov, nutný dohľad dospelej osoby, rovnako ako pri styku s veľmi malými deťmi.

## Pracovné využitie
Toto plemeno môže byť použité v mnohých odboroch ľudskej činnosti. S obľubou je používané v policajnej a vojenskej službe, tiež ako pomocník hasičov a pyrotechnikov, pri vyhľadávaní drog a ďalších látok a pri vyhľadávaní a zachraňovaní zavalených ľudí. Ďalej je nemecký ovčiak používaný ako sprievodca nevidiacich, ako pes pre nepočujúcich alebo robí spoločníka chorým ľuďom v ústavoch. Výborne sa osvedčil taktiež ako ochranca a strážca obchodných objektov a domov. V krajine svojho pôvodu sa stále využíva aj na pasenie stád.

## Zvláštne nároky
Bezpodmienečne vyžaduje výcvik. Hoci je dobrým spoločníkom, mal by mať aj zodpovedajúce zamestnanie. Bohužiaľ, so zreteľom na početnosť nemeckých ovčiakov, nie vždy uvážlivý chov, ako aj na nevhodnú výchovu, sa občas vyskytujú medzi nimi problémové jedince (bojazlivé, agresívne a pod.). Treba však dbať zreteľne na jeho zdravie, pretože ako sa môže stať u každého väčšieho psa, môže sa mu otočiť žalúdok čo býva takmer vždy už smrteľné (príznakom môže byť zväčšené brucho, väčšie množstvo peny tečúcej z tlamy a neschopnosť stáť na nohách). Ovčiak po vyvracaní potravy zo žalúdka často potravu znova skonzumuje. Zateplené  psie búdy sú pre toto plemeno v našich klimatických podmienkach vhodný spôsob na ochranu pred mrazmi, ale aj veľkými horúčavami.

## Výchova
Vzhľadom k vysokej inteligencii sa tento pes pomerne ľahko vychováva. Dobre, rýchlo a rád sa učí, jeho výchova však musí byť dôsledná a pes vyžaduje mnoho pozornosti a času svojho majiteľa, aby vyrástol na slušného a dobre vychovaného psa. Vhodné je prihlásiť sa so svojim psom do kynologického klubu, základnú poslušnosť však je nutné nacvičiť doma. Tento pes je vhodný k výcviku poslušnosti, aj k ďalšiemu, náročnejšiemu výcviku.  

## Zdroje
https://www.animals.sk/nemecky-ovciak
https://www.zoohit.sk/magazin/psy/plemena-psov/nemecky-ovciak

## Iné projekty

Kategória:Ovčiarske psy
Kategória:Plemená psov z Nemecka
Trindade (ostrov)

**Trindade** je ostrov vulkanického pôvodu, nachádzajúci sa približne v strede medzi brazílskym pobrežím a stredoatlantickým chrbátom v súostroví Trindade a Martim Vaz, blízko východného okraja podmorského vulkanického chrbta Vitória-Trindade.

Sopka je tvorená početnými fonolitovými lávovými dómami. Najmladšia vulkanická činnosť pochádza z juhovýchodného výbežku ostrova, kde sa nachádzajú lávové prúdy a pyroklastický troskový kužeľ holocénneho veku.

## Externé odkazy
* www.volcano.si.edu – Trindad na Global Volcanism Program 

Kategória:Trindade a Martim Vaz
Kategória:Sopky Brazílie
Kategória:Sopky Atlantického oceánu
Kategória:Stratovulkány
Uhlová dráha

**Uhlová dráha** je fyzikálna veličina, ktorá udáva uhol, ktorý opíše sprievodič hmotného bodu počas svojho pohybu po kružnici. Sprievodič je spojnica hmotného bodu so stredom kružnice.

## Symbol a jednotky
**Symbol**:  \varphi \,

**Základná jednotka**: radián, skratka *rad*

## Výpočet
### Pre všeobecný (nerovnomerný) pohyb po kružnici
: \varphi = \int\omega \, \mathrm{d}t 
### Pre rovnomerne zrýchlený pohyb po kružnici
: \varphi = \frac{1}{2} \epsilon t^2 + \omega_0 t + \varphi_0  \,
**ak ''φ<sub>0</sub> = 0'', potom:**
: \varphi = \frac{1}{2} \epsilon t^2 + \omega_0 t \,
**ak ''φ<sub>0</sub>'' = 0 a ''ω <sub>0</sub>'' = 0, potom:**
: \varphi = \frac{1}{2} \epsilon t^2 \,
### Pre rovnomerný pohyb po kružnici
: \varphi = \omega t + \varphi_0 \,
**ak ''φ<sub>0</sub>=0'' potom:**
: \varphi = \omega t \,
### Súvis s obvodovou dráhou
: \varphi = \frac{s}{r} 
kde
: *ω* — je uhlová rýchlosť v (m/s)
: *ω<sub>0</sub>* — je počiatočná uhlová rýchlosť (uhlová rýchlosť v čase *t=0*) v (m)
: *φ* — je uhlová dráha v (rad)
: *φ<sub>0</sub>* — je počiatočná uhlová dráha (uhlová dráha v čase *t=0*) v (rad)
: *t* — je čas v (s)
: *ε* — je uhlové zrýchlenie v (rad/s²)
: *v* — je obvodová rýchlosť v (m/s)
: *s* — je obvodová dráha v (m)
: *r* — je polomer kružnice v (m)

## Pozri aj
* Pohyb
* Pohyb po kružnici
Squalomorphi

**Squalomorphi** alebo **Squalea** je nadrad žralokovidných drsnokožcov. 

## Charakteristika
Všetkým Squalomorphi okrem hexanchusotvarých chýba análna plutva.

## Systematika
**?rod †Oligodalatias
**?rod †Palaeomicroides
**?rod †Protoxynotus
**?rod †Proetmopterus
**?rod †Squalogaleus
**rad hexanchusotvaré (Hexanchiformes) 
***čeľaď hexanchusovité (Hexanchidae, Hexancathiformes, Notidanoidei)
***čeľaď Chlamydoselachidae – zaraďované aj ako samostatný rad Chlamidoselachiformes mimo Hexanchiformes
**rad Echinorhiniformes – v minulosti pod Squaliformes
***čeľaď Echinorhinidae
**?rad Synechodontiformes – zaradenie a existencia skupiny sú sporné, zaraďovaná je aj inde pod Neoselachii
*** ?rod †Mucrovenator
***čeľaď †Protospinacidae – zaraďované aj pod Hypnosqualea ako rad Protospinaciformes
***čeľaď †Orthacodidae – jediný rod Sphenodus (= Orthacodus) – zaraďované aj pod Hexanchiformes
***čeľaď †Palaeospinacidae –rody Paraorthacodus, Synechodus (Paleospinax) a Welcommia - zaraďované aj pod Galeomorphi
**rad ostroňotvaré (Squaliformes)
***čeľaď ostroňovité (Squalidae)
***čeľaď Centrophoridae (rody Centrophorus, Deania)
***čeľaď Etmopteridae (rody Aculeola, Centroscyllium, Etmopterus, Miroscyllium, Trigonognathus)
***čeľaď Simniosidae (rody Centroscymnus, Centroselachus, Proscymnodon, Scymnodalatias, Scymnodon, Somniosis [vrátane Rhinoscymnus], Zameus)
***čeľaď Oxynotidae (rod Oxynotus)
***čeľaď Dalatiidae (Delatiiformes) (rody Dalatias, Euprotomicroides, Euprotomicrus, Heterscymnoides, Isistius, Mollisquama, Squaliolus) – v minulosti táto čeľaď zahŕňala aj Etmopteridae, Simniosidae a Oxynotidae
**(-) Hypnosqualea
***rad polorajotvaré (Squatiniformes)
****čeľaď polorajovité (Squatinidae, Rhinidae)
***rad Pristiophoriformes
****čeľaď Pristiophoridae
Andy Bell

**Andrew Ivan Bell** (* 25. apríl 1964, Peterborough, Spojené kráľovstvo), známy ako **Andy Bell**, je spevák anglického synthpopového dua Erasure. Je známy aj ako gay aktivista a bol jeden z prvých popových hviezd, ktorý otvorene hovoril o svojej homosexualite.

## Erasure
Britský synthpopový génius Vince Clarke uverejnil inzerát v britskom hudobnom časopise Melody Maker. Andy sa prihlásil na konkurz a ako 41. v poradí sa mu podarilo presvedčiť Vincea o svojich kvalitách natoľko, že spolu nahrali album singel *Who Needs Love Like That* a neskôr album *Wonderland*. Napriek tomu, že album sa nedostal na významnejšiu pozíciu v britských rebríčkoch, duo pokračovalo v spolupráci a ich ďalší hit *Sometimes* dosiahol fantastické druhé miesto v britskej hitparáde *UK Singles Chart*.

Jeho hlas má podľa jeho slov rozsah zhruba tri a pol oktávy. Je autorom viacerých textov pre Erasure a jeho účinkovanie na pódiu počas koncertov je okorenené množstvom bizarných kostýmov.

## Kariéra mimo Erasure
Popri Erasure Andy nahral dva sólové albumy a vydal niekoľko singlov. Spolupracoval aj na niekoľkých nahrávkach pre charitu, zameriavajucu sa na podporu boja proti AIDS a ochranu voľne žijúcich zvierat.

## Osobný život
Od polovice 80. rokov bol v stabilnom partnerstve s Paulom Hickeyom, až do jeho smrti v roku 2012. V roku 2000 verejne oznámil, že je HIV pozitívny a vedel o tom od roku 1994. Od roku 2013 je v registrovanom partnerstve s mužom z USA.

## Diskografia
### Single
* 2005 - "Crazy"
* 2005 - "I'll Never Fall In Love Again"
* 2010 - "Running Out"
* 2010 - "Will You Be There?"
* 2010 - "Call On Me"
* 2010 - "Non-Stop"

### Albumy
* 2005 - Electric Blue #12 U.S. Top Electronic Albums
* 2010 - Non-Stop #12 U.K. Dance Album Chart
* 2014 - iPOP (with Shelter)

## Externé odkazy
* Oficiálna stránka
* Oficálna Myspace stránka
* Oficiálna stránka Erasure

Kategória:Anglickí popoví speváci
Hybica

**Hybica** je rieka na hornom Liptove, na území okresov Poprad a Liptovský Mikuláš. Je to pravostranný prítok Váhu s dĺžkou 18,7 km, je tokom III. rádu. Na strednom toku vytvára Hybickú tiesňavu, územie, kde sa Hybica hlboko zarezáva do treťohorných vápencov, ktoré vystupujú medzi mladšími a menej odolnými horninami.

## Prameň
Pramení v Tatranskom podhorí východne od Podbanského, v lokalite Tri kopce v nadmorskej výške približne 

## Opis toku
Od prameňa tečie juhojuhozápadným smerom, sprava priberá prvý prítok z lokality Tri kopce, následne zľava zo SSZ svahu vrchu Hybica (), nasleduje ľavostranný prítok spod Pálenice () a pravostranný spod Hluchánky (). Ďalej vteká do Liptovskej kotliny, zľava priberá prítok () vznikajúci severozápadne od vrchu Hrubý grúň () a potok tečie cez Hybickú tiesňavu. Potom priberá ľavostranný prítok z lokality Zadolinky a pravostranný Hlboký jarok, vytvára oblúk vypnutý na západ a v blízkosti obce Východná z východu a juhu obteká vrch Gliaň (). Vzápätí sa stáča, pokračuje na juhozápad, sprava priberá Pasienkový potok a podteká diaľnicu D1. Nasleduje pravostranný Mrlianov potok a dva krátke ľavostranné prítoky z oblasti Hliniska, ktoré ústia do Hybice SV od obce Hybe a potok preteká intravilánom tejto obce. V obci priberá najprv zľava prítok od lokality Nad Váhom a potom sprava Brtáňov potok. Pod obcou tečie na krátkom úseku na západ, z pravej strany priberá prítok pretekajúci lokalitou Noviny a znovu mení smer toku na juhozápad. Z ľavej strany ešte priberá prítok z lokality Kameň, preteká osadou Hlboké, následne podteká cestu I/18, esovito sa stáča a na katastrálnom území obce Hybe, západne od osady Hlboké, ústi do Váhu.

## Geomorfologické celky
*Podtatranská kotlina, geomorfologické podcelky 
**Tatranské podhorie
**Liptovská kotlina, geomorfologická časť Hybianska pahorkatina

## Prítoky
*Pravostranné: krátky prítok z lokality Tri kopce, prítok zo severovýchodného svahu Hluchánky, Hlboký jarok, Pasienkový potok, Mrlianov potok, Brtáňov potok, prítok z lokality Noviny 
*Ľavostranné: prítok zo SSZ svahu Hybice, prítok prameniaci severozápadne od Hrubého grúňa, prítok z lokality Zadolinka, krátky prítok z lokality Padúchovo, dva krátke prítoky z oblasti Hliniska, prítok z oblasti Nad Váhom, prítok z lokality Kameň

## Ústie
Do Váhu ústi pri samote Hlboké, severozápadne od obce Kráľova Lehota, v nadmorskej výške 

## Obce
*Hybe

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Tatranskom podhorí
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Jalovčanka

**Jalovčanka** (starší názov **Jalovský potok**) je potok na strednom Liptove, na území okresu Liptovský Mikuláš. Je to pravostranný prítok Váhu s dĺžkou 16,7 km a je tokom III. rádu. Preteká dolinami Parichvost a Jalovecká dolina. Na hornom toku má výrazne vyvinuté ľavostranné prítoky, pri obci Bobrovec obteká na pravom brehu menšiu vodnú plochu, ktorá vznikla vybagrovaním štrkov (miestne nazývanú *Baywatch*). Na dolnom toku sa tok viacnásobne vlní.

## Prameň
Pramení v Západných Tatrách na západných svahoch Baníkova (2 178,0 m n. m.) v nadmorskej výške približne 1 810 m n. m.

## Smer toku
Na hornom toku (dolina Parichvost) tečie prevažne na západ, na strednom toku (Jalovecká dolina) na juhojuhozápad, na dolnom toku po obec Trstené na juh a odtiaľ k ústiu na juhozápad.

## Geomorfologické celky
*Tatry, geomorfologický podcelok Západné Tatry, geomorfologická časť Liptovské Tatry
*Podtatranská kotlina, geomorfologický podcelok Liptovská kotlina, geomorfologická časť Smrečianska pahorkatina

## Prítoky
*pravostranné: Hlboký potok, Poliansky potok, Mníchov potok, Sokolný jarok, potok z oblasti Bobroveckej vápenice, Bobrovecký potok, Dúbravnický jarok
*ľavostranné: viaceré prítoky stekajúce zo svahov Kozích chrbtov a Trnáca (1680,2 m n. m.), Rakytie a Mútnik

## Ústie
Vlieva sa do Váhu (cca 300 metrov od jeho ústia do vodnej nádrže Liptovská Mara) na území mesta Liptovský Mikuláš (mestská časť Liptovská Ondrašová) v nadmorskej výške 563 m n. m.

## Obce
*rekreačná oblasť Bobrovecká vápenica
*Jalovec (okrajom) 
*Bobrovec (na pravom brehu)
*Trstené (na ľavom brehu)
*mesto Liptovský Mikuláš, mestská časť Liptovská Ondrašová

## Referencie


## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Západných Tatrách
Kategória:Vodné toky v Liptovskej kotline
Kategória:Vodné toky v Liptovskom Mikuláši
Kategória:Vodné toky v okrese Liptovský Mikuláš
Trnovec (prítok Váhu)

**Trnovec** je potok na strednom Liptove, na území okresu Liptovský Mikuláš. Je to pravostranný prítok Váhu, má dĺžku 14,4 km a je tokom III. rádu. Na hornom toku preteká Trnovskou dolinou, na strednom toku (až k obci Jakubovany) Studenou dolinou.

## Prameň
Potok pramení v Západných Tatrách na južnom svahu Baranca (2 184,6 m n. m.) v nadmorskej výške 1 929 m n. m., na území TANAP-u.

## Smer toku
Od prameňa tečie severojužným smerom až k sútoku s Klínovkou, odtiaľ potom pokračuje viac-menej juhozápadným smerom.

## Geomorfologické celky
*Tatry, geomorfologický podcelok Západné Tatry, geomorfologická časť Liptovské Tatry
*Podtatranská kotlina, geomorfologický podcelok Liptovská kotlina, geomorfologická časť Smrečianska pahorkatina

## Prítoky
*pravostranné: prítok z južného úpätia Holého vrchu (1 723 m n. m.), Konský potok
*ľavostranné: prítok z juhozápadného svahu Mládok (1 945 m n. m.), Klínovka, Klokôtka, prítok z oblasti Putísk, prítok spod Švihrovej (748,1 m n. m.) a prítok z lokality Celiny

## Ústie
Trnovec sa vlieva do Váhu na katastrálnom území Beňadiková, juhozápadne od obce v nadmorskej výške 601 m n. m.

## Obce
*Jakubovany 
*Liptovský Ondrej 
*Beňadiková

## Galéria

Image:Trnovec_TributaryOfVah1.jpg|Sútok s bezmenným potokom v pramennej oblasti
Image:Trnovec_TributaryOfVah2.jpg|Potok na hornom toku


## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Západných Tatrách
Kategória:Vodné toky v Liptovskej kotline
Kategória:Okres Liptovský Mikuláš
Kategória:Vodné toky v okrese Liptovský Mikuláš
Kvačianka

**Kvačianka** je potok na strednom Liptove, na území okresu Liptovský Mikuláš. Je to pravostranný prítok Váhu s dĺžkou 16 km. Na strednom toku vytvára Kvačiansku dolinu, ktorou sa prerezáva cez vápencové podložie Chočských vrchov.

## Prameň
Pramení v Podtatranskej brázde na severozápadnom úpätí Bielej skaly (1 316,2 m n. m.) v nadmorskej výške 919 m n. m.                    

## Smer toku
Na hornom toku tečie na západ a juhozápad, za obcou Huty potom prevažne na juh až juhojuhozápad.

## Geomorfologické celky
*Podtatranská brázda, podcelok Zuberecká brázda
*Chočské vrchy, podcelok Prosečné
*Podtatranská kotlina, podcelok Liptovská kotlina

## Prítoky
*pravostranné: prítok spod Kopca (1 251,3 m n. m.), Sviniarsky potok, Borovianka
*ľavostranné: Suchý jarok, Suchý potok a Radín

## Ústie
Vlieva sa do vodnej nádrže Liptovská Mara južne od obce Liptovská Sielnica v nadmorskej výške 550 m n. m.

## Obce
*Huty 
*Kvačany
*Liptovská Sielnica (okrajom intravilánu)

## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Chočských vrchoch
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Tristan da Cunha (ostrov)

**Tristan da Cunha** je najväčší ostrov z rovnomennej skupiny ostrovov. Pomenovaný je podľa portugalského moreplavca menom Tristão da Cunha, ktorý ho objavil pri plavbe z Brazílie do Juhoafrickej republiky, pre rozbúrené more ale nemohol pri ňom zakotviť. Prvý človek, ktorý na ostrov vstúpil bol americký kapitán Jonathan Lambert v roku 1811.

Hlavné sídlo je Edinburgh of the Seven Seas. V strede ostrova sú vrcholy Mount Olav a Queen Mary’s Peak.

Je považovaný za najizolovanejší ostrov sveta. Od ostrova Sv. Heleny je vzdialený  a od Juhoafrickej republiky . Trvalo má približne 270 obyvateľov, rádiovú stanicu, múzeum, bazén, supermarket a predajňu zmiešaného tovaru. Obyvatelia ostrova majú elektrinu a vodu. Prístup na ostrov je veľmi náročný a podlieha povoleniu vedenia ostrova. Taktiež fotografovanie na ostrove je len s povolením. Spojenie so svetom je zabezpečené loďou z Juhoafrickej republiky. Kriminalita na ostrove je nulová a nezamestnanosť neexistuje.

Ostrov objavil navigátor Tristan da Cunha pri plavbe z Brazílie do Juhoafrickej republiky. Pre rozbúrené more ale nemohol pri ňom zakotviť. Prvý človek, ktorý na ostrov vstúpil bol americký kapitán Jonathan Lambert v roku 1811.

Kategória:Tristan da Cunha
Palúdžanka

**Palúdžanka** je potok na strednom Liptove, na území okresu Liptovský Mikuláš. Je to ľavostranný prítok Váhu s dĺžkou 18 km, je tokom III. rádu. Na strednom toku preteká Dúbravskou dolinou, kde sú dodnes zachované mnohé bane na antimón, štôlne, viaceré ťažobné objekty, haldy, odkaliská. Po vstupe do Liptovskej kotliny sa vetví na niekoľko ramien, pričom zľava sa oddeľuje Dúbravka a následne Čemník, hlavné koryto výraznejšie meandruje. 

## Prameň
Pramení v Nízkych Tatrách, v podcelku Ďumbierske Tatry, na severovýchodnom svahu Chabenca (1 955,0 m n. m.) v nadmorskej výške okolo 1 460 m n. m., pod hlavným hrebeňom pohoria.

## Opis toku
Potok tečie od prameňa smerom na sever. Najprv preteká dolinkou Chabenec, kde sa stáča a prechodne tečie na severovýchod. Následne vteká do Dúbravskej (Krížskej) doliny a tečie územím výrazne pozmeneným ťažobnou činnosťou (haldy a odkaliská). Pod horárňou Hluché sa výraznejšie stáča na severoseverovýchod, preteká chatovou oblasťou Pod Dobákom a vstupuje do Liptovskej kotliny. Tu najprv zo západu obteká intravilán obce Lazisko, drevený artikulárny kostol na ľavom brehu, stáča sa severným smerom a pokračuje intravilánom obce Svätý Kríž. Ďalej podteká štátnu cestu číslo 18, obteká intravilán obce Galovany na pravom brehu a napokon sa vlieva do zátoky Liptovskej Mary.

## Geomorfologické celky
* Nízke Tatry, podcelok Ďumbierske Tatry (oddeľuje časti Salatíny na západe a Demänovské vrchy na východe)
* Podtatranská kotlina, podcelok Liptovská kotlina, časti Ľubeľská pahorkatina a Galovianske háje

## Prítoky
* Pravostranné: prítok spod Krížskeho sedla (1 774,8 m n. m.), prítok zo západného svahu Bôru (1 888 m n. m.), potok z dolinky Vyšné Solisko, prítok zo severozápadného svahu Jaloviarky (1 506 m n. m.), potok z Kováčovej doliny, Mošnica, krátky prítok z oblasti Kŕča (768 m n. m.)
* Ľavostranné: potok z dolinky Pekelná, prítok zo severného svahu Dechtárskej hory (1 208 m n. m.), krátky prítok z oblasti Sečiska

## Ústie
Do vodnej nádrže Liptovská Mara (do tzv. Galovianskej zátoky) sa vlieva severoseverovýchodne od obce Galovany v nadmorskej výške okolo 570 m n. m.

## Obce
* Dúbrava (osada Dechtárka)
* chatová osada Pod Dobákom
* Svätý Kríž 
* Lazisko 
* Galovany

## Referencie


Kategória:Potoky na Slovensku
Kategória:Povodie Váhu
Kategória:Vodné toky v Ďumbierskych Tatrách
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Dolinka (prítok Turca)

**Dolinka** je potok v hornom Turci, vo východnej časti okresu Turčianske Teplice. Je to pravostranný prítok Turca s dĺžkou 17,1 km, je tokom IV. rádu. Od sútoku s Rakšou výrazne meandruje a tečie súbežne s Teplicou. Starší názov toku je **Závodie**.

## Prameň
Pramení vo Veľkej Fatre na južnom svahu Hlbokej (1 010,2 m n. m.) v nadmorskej výške cca 815 m n. m.

## Smer toku
Od prameňa tečie sprvu na krátkom úseku na západoseverozápad, ďalej sa oblúkom stáča na juh a následne na západojuhozápad. V blízkosti Čremošnianskych lazov sa potom stáča severoseverozápadným smerom, po pribratí prítoku spod Havranej skaly opäť mení smer toku a ďalej pokračuje k sútoku so Somolickým potokom severozápadným smerom. Odtiaľ k obci Borcová tečie severoseverozápadným smerom, potom k Blažovciam na sever a napokon odtiaľ k ústiu severovýchodným smerom.

## Geomorfologické celky
*Veľká Fatra, geomorfologický podcelok Bralná Fatra
*Turčianska kotlina, geomorfologický podcelok Mošovská pahorkatina

## Prítoky
*pravostranné: krátky prítok zo západoseverozápadného svahu Havranej skaly, krátky prítok vytekajúci z Rakšianskeho rašeliniska, Rakša, Žľabiny, Kevický potok,  Čierna voda, krátky prítok prameniaci východne od obce Blažovce
*ľavostranné: krátky prítok spod Čremošnianskych lazov, Somolický potok (475,0 m n. m.)

## Ústie
Do Turca sa vlieva severne od obce Blažovce v nadmorskej výške cca 438 m n. m.

## Obce
*Mošovce (pramenná oblasť)
*Rakša
*Turčianske Teplice, mestská časť Turčiansky Michal 
*Bodorová s miestnou časťou Kevice
*Borcová 
*Blažovce

## Referencie

Kategória:Potoky na Slovensku
Kategória:Povodie Turca
Kategória:Vodné toky vo Veľkej Fatre
Kategória:Vodné toky v Turčianskej kotline
Kategória:Vodné toky v okrese Turčianske Teplice
Vríca

**Vríca** je potok v dolnom Turci, v juhozápadnej časti okresu Martin. Je to ľavostranný prítok Turca s dĺžkou 19,6 km, je tokom IV. rádu. Na hornom toku vytvára 30 metrov vysoký Kľacký vodopád, na strednom toku preteká cez Kláštorskú dolinu. Oblasť okolo jeho ústia je súčasťou prírodnej rezervácie Kláštorské lúky s ochranou vlhkomilných spoločenstiev rieky Turiec.

## Prameň
Pramení v Malej Fatre na východnom svahu vrchu Kľak (1 351,6 m n. m.) v nadmorskej výške približne 1 140 m n. m.

## Smer toku
V pramennej oblasti tečie najprv východným smerom, následne vytvára výrazný oblúk prehnutý na sever a k obci Vrícko potom pokračuje juhovýchodným smerom. Odtiaľ tečie východojuhovýchodným smerom k osade Predvrícko, od sútoku so Studencom tečie severovýchodným smerom, pod sútokom so Suchým sa stáča na východ. Na okraji obce Slovany mení smer toku, tečie najprv na juhovýchod, potom na východojuhovýchod, od železničnej trate napokon k ústiu na východ.

## Geomorfologické celky
*Malá Fatra, geomorfologický podcelok Lúčanská Fatra, geomorfologická časť Kľak
*Turčianska kotlina, geomorfologický podcelok Valčianska pahorkatina

## Prítoky
*pravostranné: krátky prítok prameniaci východne od miesta Pod Skalou, dva krátke prítoky spod Partizána (1 148,2 m n. m.), Dlhý potok, Kostolný jarok (0,9 km), Studenec, Húčľava, Petruchová (0,6 km) 
*ľavostranné: Plešivý jarok, Močaristá (695,3 m n. m.), Hlboký jarok (1 km), Hubengraben, Fibichov potok (1,5 km), Uličný jarok (0,5 km), Kopcový jarok (0,6 km), Suchá, Michalov potok (0,7 km), Obozová (1,1 km), Žiarna (1,1 km), Vápenná, krátky prítok z južného okraja lesa Pod Jankovou, Ihráč

## Ústie
Do Turca sa vlieva severozápadne od obce Laskár v nadmorskej výške cca 431,5 m n. m.

## Obce
*Vrícko s osadou Predvrícko
*Kláštor pod Znievom s miestnou časťou Lazany
*Slovany

## Referencie

## Externé odkazy
* Poloha prameňa na turistickej mape

Kategória:Potoky na Slovensku
Kategória:Povodie Turca
Kategória:Vodné toky v Lúčanskej Fatre
Kategória:Vodné toky v Turčianskej kotline
Kategória:Vrícko
Kategória:Vodné toky v okrese Martin
Blatnický potok

**Blatnický potok** je potok v dolnom Turci, v juhovýchodnej časti okresu Martin. Je to pravostranný prítok Turca s dĺžkou 16,9 km, je tokom IV. rádu. 

Na hornom toku preteká najprv Rakytovskou dolinou, potom bralnatou a krajinársky pôsobivou Blatnickou dolinou. V Turčianskej kotline silne meandruje. Nad obcou Ďanová bol na pravom brehu, na mieste bývalého rašeliniska, vybudovaný Ďanovský rybník (2,97 ha), ktorý je napájaný vodami potoka. Pred obcou Príbovce sa vetví na dve ramená, pričom na pravom je vybudovaná sústava Príbovských rybníkov (10 ha). 

## Prameň
Pramení vo Veľkej Fatre na severozápadnom svahu Veľkého Rakytova (1 142,3 m n. m.) v nadmorskej výške približne 850 m n. m.

## Smer toku
Od prameňa tečie sprvu severoseverozápadným smerom cez Rakytovskú dolinu, od sútoku s Mohošovom pokračuje severozápadným smerom Blatnickou dolinou. Nad sútokom s Gaderským potokom tečie na krátkom úseku na sever, od sútoku potom k obci Blatnica na severozápad, ešte v intraviláne obce sa následne stáča na sever. Nad obcou Ďanová opäť mení smer toku, tečie severoseverozápadným smerom, pod obcou už tečie k ústiu opäť severozápadným smerom. 

## Geomorfologické celky
*Veľká Fatra, geomorfologický podcelok Bralná Fatra
*Turčianska kotlina, geomorfologický podcelok Mošovská pahorkatina

## Prítoky
*pravostranné: Mokrý Rakytov, Mohošov, Káčerová (1,1 km), Gaderský potok, krátky prítok z juhojuhovýchodného svahu Konúša (560,4 m n. m.), Zápotočie
*ľavostranné: Suchý Rakytov (733,0 m n. m.; 0,8 km), Mokrý Jasienok, Družstevný potok a Karlovský potok (431,9 m n. m.)

## Ústie
Ľavé rameno ústi do Turca západne od centra obce Príbovce v nadmorskej výške približne 421,5 m n. m., pravé rameno sa do Turca vlieva severoseverozápadne od centra tejto obce v nadmorskej výške cca 420 m n. m.

## Obce
*Blatnica
*Ďanová
*Príbovce
*Rakovo

## Referencie

Kategória:Potoky na Slovensku
Kategória:Povodie Turca
Kategória:Vodné toky vo Veľkej Fatre
Kategória:Vodné toky v Turčianskej kotline
Kategória:Vodné toky v okrese Martin
Dolinka

**Dolinka** môže byť:
* malá dolina
* obec v okrese Veľký Krtíš, pozri Dolinka (okres Veľký Krtíš)
* osada obce Litava, pozri Dolinka (Litava)
* časť obce Ratkovské Bystré
* časť poľskej gminy Przechlewo v Pomoranskom vojvodstve, pozri Dolinka (Poľsko)
* prítok Hrona na Horehroní, pozri Dolinka (prítok Hrona)
* prítok Turca v rovnomennom regióne, pozri Dolinka (prítok Turca)
* prítok Bebravy v Strážovských vrchoch (obec Čierna Lehota) pozri Dolinka (prítok Bebravy)
* detský folklórny súbor, pozri Dolinka (folklórny súbor)
* jogurtový nápoj v období ČSSR
* vrch vo Veporských vrchoch (), pozri Dolinka (vrch vo Veporských vrchoch)
Dolina

náhľad|Demänovská dolina v Nízkych Tatrách
**Dolina** je líniová vhĺbená geomorfologická forma na zemskom povrchu (povrchová zníženina) vytvorená prevažne eróznou činnosťou vodných tokov. Aj mimozemské telesá (napríklad planéty ako Mars alebo Venuša alebo aj Mesiac Zeme a iné mesiace) majú dolinám podobné útvary.

## Delenie podľa tvaru
* úzka a hlboká dolina – ak lineárna erózia toku prevažuje na vývojom svahov, napr. kaňon, tiesňava
* dolina tvaru písmena V – pri rovnovážnom stave medzi hĺbkovou eróziou toku a vývojom svahov
* korytovitá dolina – pri prevahe bočnej erózie nad hĺbkovou
* úvalinovitá dolina – pri prevahe vývoja svahov nad hĺbkovou eróziou

## Delenie podľa polohy k smeru vrstiev
* subsekventná dolina (napr. horný tok Kysuce)
* konsekventná dolina (napr. severná úboč Nízkych Tatier)
* resekventná dolina
* obsekventná dolina (napr. Javorníky)
* insekventná dolina
* monoklinálna dolina

## Delenie podľa vzťahu ku geologickej stavbe
* synklinálna dolina
* antiklinálna dolina
* zlomová dolina

## Pozri aj
* údolie

Kategória:Geomorfológia
Kategória:Geografia
Dolina (rozlišovacia stránka)

**Dolina** môže byť:

* geomorfologický útvar, pozri dolina
* slovenský film z roku 1973, pozri Dolina (film)
* folklórny súbor na Slovensku, pozri Dolina (folklórny súbor)

* osada týchto obcí a miest na Slovensku:
** Ábelová
** Banská Belá
** Beladice
** Čierny Balog
** Dolná Strehová
** Dražkovce, pozri Dolina (Dražkovce)
** Drietoma
** Horné Obdokovce
** Hôrka nad Váhom
** Lom nad Rimavicou
** Modrý Kameň
** Necpaly, pozri Dolina (Necpaly)
** Plevník-Drienové, pozri Dolina (Plevník-Drienové)
** Sološnica
** Stará Lehota
** Tekovská Breznica
** Trnava
** Víťaz
** Zázrivá
** Žarnovica

* vodný tok na Slovensku:
** prítok Čamovského potoka v povodí Ipľa, pozri Dolina (prítok Čamovského potoka)
** prítok Piesočného potoka v povodí Muráňa, pozri Dolina (prítok Piesočného potoka)
** prítok Rimavy, pozri Dolina (prítok Rimavy)
Údolie

**Údolie** je „pretiahnutá sníženina na povrchu pevniny, ktorá vznikla riečnou činnosťou a skláňa sa v smere spádu vodného toku“.

## Referencie


## Pozri aj
* dolina

Kategória:Geomorfológia
Trnovec

**Trnovec** môže byť:

*obec v okrese Skalica, pozri Trnovec (okres Skalica)
*skrátený názov obce Trnovec nad Váhom v okrese Šaľa
*skrátený názov obce Liptovský Trnovec v okrese Liptovský Mikuláš
*prítok Cirochy, pozri Trnovec (prítok Cirochy)
*prítok Dlhého kanála, pozri Trnovec (prítok Dlhého kanála)
*prítok Váhu, pozri Trnovec (prítok Váhu)
Rak riečny

**Rak riečny** (*Astacus astacus*) je druh kôrovca z čeľade rakovité (*Astacidae*). Žije v tečúcich vodách a rybníkoch s bahnitým dnom, je výrazným indikátorom čistoty vody. Dožíva sa 7 – 10 rokov a váži 250 až 350 gramov. Dorastá do 10 cm, výnimočne do 20 cm.

## Stavba tela
Telo raka sa skladá z pevne zrastenej hlavohrude a bruška. Na hlavohrudi má rak ústny otvor, zmyslové orgány a článkované končatiny. Má 2 páry tykadiel, prvé 3 páry končatín sú zakončené klepetami, má 4 páry kráčavých končatín a krátke končatiny sú aj na brušných článkoch (samičke slúžia na pridržiavanie oplodnených vajíčok). Dlhšie tykadlá sú hmatovým orgánom, je v nich aj orgán rovnováhy. Rak je schopný vnímať polohu tela. Na kratších tykadlách sú čuchové bunky. Zložené oči sú na pohyblivých stopkách. Pohyb mu umožňujú svaly uložené na vnútornej strane panciera. Pancier raka nerastie spolu s rakom, ale asi raz za rok ho zhodí. Vtedy mu nový pancier rýchlo dorastie. Uhličitan vápenatý (potrebný na tvorbu nového panciera) čerpá zo zásobných vápenatých teliesok v bočných stenách prednej časti žalúdka. Rak dýcha žiabrami.

Farebne je veľmi variabilný, od olivovohnedej, žltozelenej po čiernu a končatiny červenkasté.

## Potrava
Živí sa nahnívajúcimi zvyškami, ale aj živými rastlinami a živočíchmi, čím prispieva k čistote vôd.

## Výskyt
Vyskytuje sa v celej Európe okrem Španielska, severného Anglicka a Írska. Jeho stavy boli značne redukované kvôli račiemu moru, ktorý spôsobuje riasovka *[[Aphanomyces astaci]]*.

## Rozmnožovanie
Samička dospieva vo štvrtom a samček v treťom roku života. Malý rak sa vyliahne z vajíčka v júni až v júli. Samička má vajíčka ukryté pod bruškom, kde si ich pridržiava malými nožičkami.

## Pohyb a aktivita
Aktívny je najmä v noci, po dne vody sa pohybuje prevažne dopredu, pred nepriateľom sa prudko chvostovou plutvou švihne dozadu.

## Referencie

## Iné projekty

Kategória:Rakovité
Kategória:Zraniteľné druhy
Kategória:Zákonom chránené živočíchy na Slovensku
Škoda 1101 OHC

náhľad|Škoda 1101 OHC
**Škoda 1101 OHC**, typ 919, je športový automobil vyrábaný spoločnosťou Škoda v rokoch 1957-1960. Celkovo bolo vyrobených 5 kusov, z toho 3 ako spider a 2 ako coupé. Karoséria pre spidre sa vyrábala z laminátu a pre coupé z hliníka. Motor bol vyvinutý z motora Š.440, dostal dva karburátory Jikov, hliníkovú hlavu a ventilový rozvod sa zmenil na OHC.

## Technické informácie
**Motor**
* **Druh:** 4-taktný, radový, benzínový, karburačný, vodou chladený, s rozvodom ventilov OHC
* **Počet valcov:** 4
* **[[Zdvihový objem]]:** 1089&nbsp;cm³
* **[[Výkon]]:** 95 k (70 kW) pri 7600-7700 ot/min
* **[[Vŕtanie (rozmer)|Vŕtanie]]:** 68 mm
* **[[Zdvih (rozmer)|Zdvih]]:** 75 mm

**Počet prevodových stupňov:** 5

**Maximálna [[rýchlosť]]:** 190-226 km/h

**Rozmery**
* **Dĺžka:** 3880 mm
* **Šírka:** 1430 mm
* **Výška:** 965-980 mm
* **Rázvor:** 2200 mm

**[[Hmotnosť]]**
* **Pohotovostná:** 550-620 kg

1101 OHC
Kategória:Športové automobily
Kategória:Veterány